2015. gada 13. oktobrī Rīkojums Nr. 629

Rīgā (prot. Nr. 54  15. §)

**Par valstij piederošā zemesgabala Andrejostas ielā 1A, Rīgā, nodošanu Rīgas pilsētas pašvaldības īpašumā**

Saskaņā ar Publiskas personas mantas atsavināšanas likuma 5. panta pirmo daļu un likuma "Par valsts un pašvaldību dzīvojamo māju privatizāciju" 84. panta pirmo daļu atļaut Satiksmes ministrijai nodot bez atlīdzības Rīgas pilsētas pašvaldības īpašumā zemesgabalu Andrejostas ielā 1A, Rīgā (nekustamā īpašuma kadastra Nr. 0100 011 2065), – zemes vienību 0,1545 ha platībā (zemes vienības kadastra apzīmējums 0100 011 2065) ­–, kas ierakstīts zemesgrāmatā uz valsts vārda Satiksmes ministrijas personā (turpmāk – zemesgabals), lai risinātu jautājumu par zemesgabala nodošanu privatizācijai dzīvojamās mājas Andrejostas ielā 1A, Rīgā (nekustamā īpašuma kadastra Nr. 0100 511 0077), privatizēto objektu īpašniekiem.

Ministru prezidente Laimdota Straujuma

Satiksmes ministrs Anrijs Matīss